GREEK SUPREME COURT DECISION

Decision ID: 925/2024
Decision Number: 925
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α' ΠΟΙΝΙΚΟ ΤΜΗΜΑ ΔΙΑΚΟΠΩΝ (ΣΕ ΣΥΜΒΟΥΛΙΟ) Συγκροτήθηκε από τους Δικαστές: Παναγιώτη Λυμπερόπουλο, Προεδρεύοντα Αρεοπαγίτη (ως αρχαιότερο μέλος της συνθέσεως), Μιχαήλ Αποστολάκη, Νίκη Κατσιαούνη-Εισηγήτρια, Φωτεινή Μηλιώνη και Αντιγόνη Τζελέπη, Αρεοπαγίτες. Συνήλθε σε δημόσια συνεδρίαση στο Κατάστημά του στις 2 και 10 Ιουλίου 2024, με την παρουσία των Αντεισαγγελέων του Αρείου Πάγου 1) Ευσταθίας Καπαγιάννη και 2) Βασιλείου Παππαδά, αντίστοιχα, και του Γραμματέα Χ. Α., για να δικάσει την από 14-5-2024 και με αριθμό 1/2024 έφεση του εκκαλούντος-εκζητουμένου P. (επ) E. (όν.), του D. και της S., που γεννήθηκε στην Τουρκία στις ...1983, κατοίκου ..., υπηκόου Γερμανίας και Τουρκίας, ήδη κρατουμένου στο Σωφρονιστικό Κατάστημα Χίου, ο οποίος δεν εμφανίστηκε, κατά της 6/2024 απόφασης του Συμβουλίου Εφετών Βορείου Αιγαίου. Το Συμβούλιο Εφετών Βορείου Αιγαίου, με την ως άνω απόφασή του αποφάσισε την εκτέλεση του υπ' αριθμ. 7 Gs 12 Js 1/24 (26/24) από 22-1-2024 Ευρωπαϊκού Εντάλματος Σύλληψης που εκδόθηκε από το Ειρηνοδικείο Σααρμπρύκεν Γερμανίας, προκειμένου ο εκζητούμενος, να προσαχθεί στις αρμόδιες Δικαστικές Αρχές της Γερμανίας ώστε να του απαγγελθεί κατηγορία και να δικαστεί για την αξιόποινη πράξη της παράνομης εμπορίας ναρκωτικών ουσιών κατά συρροή τελεσθείσα. Κατά της απόφασης αυτής ο εκζητούμενος και ήδη εκκαλών, άσκησε την από 14-5-2024 και με αριθμό κατάθεσης 1/14-5-2024 έφεσή του, για τους λόγους που αναφέρονται σ' αυτήν, η οποία συντάχθηκε ενώπιον της Γραμματέα του Εφετείου Βορείου Αιγαίου Μ. Γ., από την οποία (έφεση), ακολούθως, παραιτήθηκε με σχετική δήλωσή του ενώπιον της ίδιας ως άνω Γραμματέα, για την οποία (δήλωση) συντάχθηκε η από 22-5-5024 με αριθμό 1/22-5-2024 έκθεση παραίτησης. Η υπόθεση καταχωρίστηκε στο οικείο πινάκιο με τον αριθμό 530/2024. Προκειμένης συζητήσεως Αφού άκουσε την Αντεισαγγελέα, η οποία πρότεινε να απορριφθεί η έφεση του εκκαλούντος ως απαράδεκτη, λόγω παραίτησης,

Judges: Παναγιώτη Λυμπερόπουλο, Μιχαήλ Αποστολάκη, Νίκη Κατσιαούνη-Εισηγήτρια, Φωτεινή Μηλιώνη, Αντιγόνη Τζελέπη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α' ΠΟΙΝΙΚΟ ΤΜΗΜΑ ΔΙΑΚΟΠΩΝ (ΣΕ ΣΥΜΒΟΥΛΙΟ) Συγκροτήθηκε από τους Δικαστές: Παναγιώτη Λυμπερόπουλο, Προεδρεύοντα Αρεοπαγίτη (ως αρχαιότερο μέλος της συνθέσεως), Μιχαήλ Αποστολάκη, Νίκη Κατσιαούνη-Εισηγήτρια, Φωτεινή Μηλιώνη και Αντιγόνη Τζελέπη, Αρεοπαγίτες. Συνήλθε σε δημόσια συνεδρίαση στο Κατάστημά του στις 2 και 10 Ιουλίου 2024, με την παρουσία των Αντεισαγγελέων του Αρείου Πάγου 1) Ευσταθίας Καπαγιάννη και 2) Βασιλείου Παππαδά, αντίστοιχα, και του Γραμματέα Χ. Α., για να δικάσει την από 14-5-2024 και με αριθμό 1/2024 έφεση του εκκαλούντος-εκζητουμένου P. (επ) E. (όν.), του D. και της S., που γεννήθηκε στην Τουρκία στις ...1983, κατοίκου ..., υπηκόου Γερμανίας και Τουρκίας, ήδη κρατουμένου στο Σωφρονιστικό Κατάστημα Χίου, ο οποίος δεν εμφανίστηκε, κατά της 6/2024 απόφασης του Συμβουλίου Εφετών Βορείου Αιγαίου. Το Συμβούλιο Εφετών Βορείου Αιγαίου, με την ως άνω απόφασή του αποφάσισε την εκτέλεση του υπ' αριθμ. 7 Gs 12 Js 1/24 (26/24) από 22-1-2024 Ευρωπαϊκού Εντάλματος Σύλληψης που εκδόθηκε από το Ειρηνοδικείο Σααρμπρύκεν Γερμανίας, προκειμένου ο εκζητούμενος, να προσαχθεί στις αρμόδιες Δικαστικές Αρχές της Γερμανίας ώστε να του απαγγελθεί κατηγορία και να δικαστεί για την αξιόποινη πράξη της παράνομης εμπορίας ναρκωτικών ουσιών κατά συρροή τελεσθείσα. Κατά της απόφασης αυτής ο εκζητούμενος και ήδη εκκαλών, άσκησε την από 14-5-2024 και με αριθμό κατάθεσης 1/14-5-2024 έφεσή του, για τους λόγους που αναφέρονται σ' αυτήν, η οποία συντάχθηκε ενώπιον της Γραμματέα του Εφετείου Βορείου Αιγαίου Μ. Γ., από την οποία (έφεση), ακολούθως, παραιτήθηκε με σχετική δήλωσή του ενώπιον της ίδιας ως άνω Γραμματέα, για την οποία (δήλωση) συντάχθηκε η από 22-5-5024 με αριθμό 1/22-5-2024 έκθεση παραίτησης. Η υπόθεση καταχωρίστηκε στο οικείο πινάκιο με τον αριθμό 530/2024. Προκειμένης συζητήσεως Αφού άκουσε την Αντεισαγγελέα, η οποία πρότεινε να απορριφθεί η έφεση του εκκαλούντος ως απαράδεκτη, λόγω παραίτησης,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Από το συνδυασμό των διατάξεων των άρθρων 22 του ν. 3251/2004 "Ευρωπαϊκό Ένταλμα Σύλληψης" και 451 παρ.1 ΚΠΔ, που έχει εφαρμογή και στο Ευρωπαϊκό ένταλμα σύλληψης, κατά της οριστικής απόφασης του Συμβουλίου Εφετών επί αιτήσεως έκδοσης αλλοδαπού υπηκόου, επιτρέπεται στον εκζητούμενο και τον Εισαγγελέα Εφετών να ασκήσουν έφεση στον Άρειο Πάγο μέσα σε είκοσι τέσσερις ώρες από τη δημοσίευση της απόφασης στο ακροατήριο. Η έφεση ασκείται κατά τις διατυπώσεις του άρθρου 474. Κατά την τελευταία αυτή διάταξη για την έφεση συντάσσεται έκθεση από το γραμματέα εφετών και επ' αυτής, όπως ορίζει η παρ. 2 του ανωτέρω άρθρου 451, αποφαίνεται ο Αρειος Πάγος σε συμβούλιο μέσα σε δεκαπέντε ημέρες με ανάλογη εφαρμογή των άρθρων 449 και 450 και ο εκζητούμενος κλητεύεται αυτοπροσώπως ή μέσω του αντικλήτου του είκοσι τέσσερις ώρες τουλάχιστον ημέρες πριν από τη συζήτηση με τη φροντίδα του Εισαγγελέα του Αρείου Πάγου (αρθ.22 παρ.2 του ν.3251/2004). Περαιτέρω, κατά τη διάταξη του άρθρου 475 παρ. 1 του Κ.Ποιν.Δ, η οποία έχει εφαρμογή και στο Ευρωπαϊκό ένταλμα σύλληψης ελλείψει ειδικής ρυθμίσεως, ο διάδικος μπορεί να παραιτηθεί από το ένδικο μέσο που έχει ασκήσει, η δε παραίτηση δηλώνεται σύμφωνα με το άρθρο 474 παρ.1-2 Κ.Ποιν.Δ., και με δήλωση στο γραμματέα του δικαστηρίου που εξέδωσε την απόφαση ή στον γραμματέα του ειρηνοδικείου στην περιφέρεια του οποίου κατοικεί ή διαμένει προσωρινά ο δικαιούμενος, για την οποία συντάσσεται έκθεση, που υπογράφεται από εκείνον που την υποβάλλει ή τον αντιπρόσωπο του (άρθρο 466 παρ.1) και από εκείνον που τη δέχεται. Επίσης η παραίτηση μπορεί να γίνει ακόμα και στο ακροατήριο πριν αρχίσει η συζήτηση, με δήλωση που καταχωρίζεται στα πρακτικά (άρθρ.475 παρ.1 εδ.β'). Τέλος, κατά τη διάταξη του άρθρου 476 παρ. 1 του Κ.Ποιν.Δ., όταν έγινε νόμιμα παραίτηση από το ένδικο μέσο, το δικαστικό συμβούλιο ή το δικαστήριο (ως συμβούλιο) που είναι αρμόδιο να κρίνει σχετικά, ύστερα από πρόταση του εισαγγελέα και αφού ακούσει αυτόν που άσκησε το ένδικο μέσο ή το συνήγορο αντίκλητο του, κηρύσσει τούτο απαράδεκτο, μάλιστα χωρίς να είναι ανάγκη να ερευνηθεί προηγουμένως αν για την άσκησή του έχουν τηρηθεί ή όχι οι νόμιμες προϋποθέσεις, και διατάσσει την εκτέλεση της απόφασης ή του βουλεύματος που έχει προσβληθεί και την καταδίκη στα έξοδα εκείνου που άσκησε το ένδικο μέσο (ΑΠ 1814/2019, ΑΠ 861/2015). Στην προκειμένη περίπτωση, από τα έγγραφα της δικογραφίας προκύπτουν τα εξής: Το Συμβούλιο Εφετών Βορείου Αιγαίου, με τη με αριθμό 6/13-5r2024 απόφασή του, αποφάσισε την εκτέλεση του υπ'αριθμ. 7 Gs 12 Js 1/24 (26/24) από 22-1-2024 Ευρωπαϊκού Εντάλματος Σύλληψης που εκδόθηκε από το Ειρηνοδικείο Σααρμπρύκεν Γερμανίας, προκειμένου ο εκζητούμενος υπήκρος Γερμανίας και Τουρκίας P. (επ.) E. (όν.), του D. και της S., που γεννήθηκε στις ...1983 στο CIZR Τουρκίας, κάτοικος Γερμαγίας και ήδη κρατούμενος στο Σωφρονιστικό Κατάστημα Χίου, να προσαχθεί στις αρμόδιες Δικαστικές Αρχές της Γερμανίας ώστε να του απαγγελθεί κατηγορία και να δικαστεί για την αξιόποινη πράξη της παράνομης εμπορίας ναρκωτικών ουσιών κατά συρροή τελεσθείσα. Κατά της απόφασης αυτής, η οποία δημοσιεύθηκε στις 13-5-2024 παρόντος του εκζητουμένου, ασκήθηκε έφεση στις 14-5-2024 για λογαριασμό του, από τον παραστάντα ενώπιον του ανωτέρω Συμβουλίου συνήγορο και αντίκλητό του, Παναγιώτη Κουφέλο, δικηγόρο Μυτιλήνης, για την οποία συντάχθηκε η με αριθμό 1/14-5- 2024 έκθεση που υπογράφηκε από τους ανωτέρω. Από την έφεσή του αυτή ο εκζητούμενος παραιτήθηκε με την από 22-5-2024 δήλωση ενώπιον της ίδιας ως άνω Γραμματέα, του έχοντος την εντολή του προς τούτο, δυνάμει της από 1-5-2024 εξουσιοδότησης με βεβαίωση του γνησίου της υπογραφής του από αρμόδιο όργανο του AT Μυτιλήνης όπου κρατείτο, προαναφερόμενου συνηγόρου και αντικλήτου του, Παναγιώτη Κουφέλου, και συντάχθηκε η με αριθμό 1/22-5-2024 έκθεση παραίτησης από την έφεση, που υπογράφεται από τους ανωτέρω. Ο εκκαλών εκζητούμενος, όπως προκύπτει από το από 12-6-2024 αποδεικτικό επιδόσεως του Σωφρονιστικού Καταστήματος Χίου Ε. Γ., κλήθηκε νόμιμα και εμπρόθεσμα για να παραστεί ενώπιον του παρόντος Δικαστηρίου στις 2-7-2024, αλλά δεν εμφανίστηκε, απέστειλε δε, μέσω του Εισαγγελέα του Δικαστηρίου τούτου, την από 13-6-2024 υπεύθυνη δήλωσή του, που φέρει την από 13-6-2024 βεβαίωση του γνησίου της υπογραφής του από αρμόδιο όργανο του Σωφρονιστικού Καταστήματος Χίου, όπου κρατείται, με την οποία επιβεβαίωσε την παραίτησή του από την ένδικη έφεση. Κατόπιν της εν λόγω νομότυπης παραίτησης του εκκαλούντος από την ένδικη έφεση, η τελευταία είναι απαράδεκτη, σύμφωνα με όσα προεκτέθηκαν, και για το λόγο αυτό πρέπει να απορριφθεί. Περαιτέρω πρέπει να διαταχθεί η εκτέλεση της εκκαλούμενης απόφασης και να καταδικασθεί ο εκκαλών-εκζητούμενος στα δικαστικά έξοδα (άρθρα 476 παρ. 1, 578 παρ.1 ΚΠοιν.Δ, όπως ισχύει μετά την τροποποίησή του με ν. 5090/2024), όπως ορίζεται στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 14-5-2024 με αριθμό 1/2024 έφεση του P. (επ.) E. (όν.), του D. και της S. κατοίκου ..., υπηκόου Γερμανίας και Τουρκίας, ήδη κρατούμενου στο Σωφρονιστικό Κατάστημα Χίου, κατά της υπ' αριθμ. 6/13-5-2024 απόφασης του Συμβουλίου Εφετών Βορείου Αιγαίου. Διατάσσει την εκτέλεση αυτής. Καταδικάζει τον εκκαλούντα-εκζητούμενο στα δικαστικά έξοδα, τα οποία ορίζει στο ποσό των τετρακοσίων (400) ευρώ. Κρίθηκε και αποφασίσθηκε στην Αθήνα στις 8 Ιουλίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 10 Ιουλίου 2024. Ο ΠΡΟΕΔΡΕΥΩΝ ΑΡΕΟΠΑΓΙΤΗΣ Ο ΓΡΑΜΜΑΤΕΑΣ << Επιστροφή Πρωτότυπο κείμενοΑξιολογήστε αυτήν τη μετάφρασηΤα σχόλιά σας θα χρησιμοποιηθούν για τη βελτίωση της Μετάφρασης Google

LEGAL REFERENCES
Articles Referenced: άρθρων 22 του ν. 3251/2004, άρθρου 474, άρθρου 451, άρθρων 449, άρθρου 475 παρ. 1, άρθρο 474 παρ.1, άρθρο 466 παρ.1, άρθρου 476 παρ. 1, άρθρα 476 παρ. 1, άρθρων 22, άρθρου 475, άρθρο 474, άρθρο 466, άρθρου 476, άρθρα 476
Article Codes: ΠΚ
Law References: ν.3251/2004
Total Articles Cited: 9

DATES MENTIONED: 14-5-2024|22-1-2024|22-5-5024|22-5-2024|13-5-2024|1-5-2024|12-6-2024|2-7-2024|13-6-2024|10-07-2024|08-07-2024

SOURCE: https://areiospagos.gr/nomologia/apofaseis_DISPLAY.asp?cd=1SC5GTKVHJH6NXPKM0PVREB3EZB011&apof=925_2024&info=ΠΟΙΝΙΚΕΣ -  ΣΤ